Sigurd Sollid

Sigurd Sollid (født 7. mai 1913 i Flå, død 13. april 1988 på Lillehammer) var en norsk skihopper og friidrettsutøver. Han tok bronsemedalje i hopp i VM i Chamonix i 1937 og ble nummer 2 i Holmenkollrennet 1936. I hopp-NM var hans beste plasseringer 4.-plass i 1937 og 5.-plass i 1938. I 1938 ble han også fransk mester i hopp og tok bronsemedalje i det tyske mesterskapet.Sollid ble akademisk verdensmester i skihopping i 1937 og 1939.

Sollid var en god diskoskaster og deltok i flere friidrettslandskamper. Han ble nummer 4 i NM i 1949.Sverre Gundersen, Edvard Nilsen (red.): Norsk fri-idretts historie fra 1896 til 1950. Nasjonalforlaget, Oslo 1952 (s. 418, digitalisert av Nasjonalbiblioteket) Han drev også med bueskyting.Finn Amundsen (red.): Norsk idrett siden frigjøringen. F. Bruns Bokhandels Forlag, Trondheim 1949 (s. 60, digitalisert av Nasjonalbiblioteket) Sollid var disponent ved Lillehammer Slaktehus fra 1945 og fra 1950 ved Gudbrandsdal Slakteri.Fåberg Historielag: Årbok nr. 18: Fåberg og Lillehammer gjennom 100 år. Fåberg Historielag, Lillehammer 1999. ISBN 82-90385-52-8 (s. 128, digitalisert av Nasjonalbiblioteket)Kåre Holmgren: Norges Kjøtt og Fleskesentral 25 år - Frå framvoksteren i slakterisamyrket. Oslo 1956 (s. 167, digitalisert av Nasjonalbiblioteket) Han var nevø av Svein Sollid, som i 1892 var den første kongepokalvinneren i Holmenkollen.

Sigurd Sollid representerte i løpet av idrettskarrieren flere klubber: Lillehammer Skiklub, IL i BUL, Hamar IL, Eidsvold IF, Stavn IF, Morgedal IL. Han var formann i Lillehammer Skiklub i årene 1950-53.

 Referanser 

 Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 256, digitalisert av Nasjonalbiblioteket)
 P.Chr. Andersen, Ragnar Wold (red.): Sport i navn og tall. Schibsted, Oslo 1950 (s. 493, digitalisert av Nasjonalbiblioteket)
 Bondeungdomslaget i Oslo 1929-1949. Oslo 1950 (s. 89-90, digitalisert av Nasjonalbiblioteket)

 Eksterne lenker 


Kategori:Norske skihoppere
Kategori:Norske diskoskastere
Kategori:Personer fra Flå kommune
Kategori:Hamar Idrettslag